Diari Oficial de la Generalitat Valenciana


Sumari del DOGV 8941, del 02-11-2020 (2020/9014)

RESOLUCIÓ de 20 d'octubre de 2020, de la Conselleria de Sanitat Universal i Salut Pública de concessió de nova beca després de la renúncia de la persona que ha sigut beneficiària.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8941

Data del DOGV
:   02-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9014


Data del document
:   20-10-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 20 d'octubre de 2020, de la Conselleria de Sanitat Universal i Salut Pública de concessió de nova beca després de la renúncia de la persona que ha sigut beneficiària. [2020/9014]  
Atés que l'Ordre 1/2017, de 16 de gener, de la Conselleria de Sanitat Universal i Salut Pública (DOGV 7965, 25.01.2017), aprova les bases reguladores de concessió de beques per a la realització de pràctiques professionals en la Direcció General d'Assistència Sanitària, a càrrec de l'aplicació pressupostària 64.40.53.2062.560.60.7 de la Direcció General d'Assistència Sanitària, línia de subvenció S0446000 dels pressupostos de la Generalitat Valenciana.  
Atés que mitjançant Resolució de 8 de març de 2019, de la Conselleria de Sanitat Universal i Salut Pública es convoquen tres beques per a la realització de pràctiques professionals en la Direcció General d'Assistència Sanitària, en les dependències de la Conselleria de Sanitat Universal i Salut Pública (DOGV 8510, 21.03.2019).  
Atés que mitjançant Resolució de 23 de juliol de 2019, de la directora general d'Assistència Sanitària (DOGV 8617, 21.08.2019), es van adjudicar dues beques, una de les quals es va adjudicar a Paula Such Martínez en l'especialitat de Dret. En la mateixa resolució, es va establir una borsa de reserva prioritzada en funció de la puntuació obtinguda.  
  
Atés que mitjançant Resolució del 22 de juliol de 2020, de la Conselleria de Sanitat Universal i Salut Pública, es prorroguen les dues beques per a la realització de pràctiques professionals en la Direcció General d'Assistència Sanitària a les persones beneficiàries d'aquestes, i es manté la borsa de reserva prioritzada en funció de la puntuació obtinguda (DOGV 8872, 03.08.2020).  
Vist l'escrit pel qual renuncia la becària Paula Such Martínez amb efectes des del 5 d'octubre de 2020, i el dia 4 d'octubre de 2020 va ser l'últim dia en què va ser beneficiària de la beca, RESOLC:  
  
Primer  
Considerar finalitzada l'adjudicació de la beca per a la realització de pràctiques professionals en la Direcció General d'Assistència Sanitaría, de Paula Such Martínez, amb data 4 d'octubre de 2020, que va ser l'últim dia en què va ser beneficiària de la beca.  
  
Segon  
Adjudicar la beca per a la realització de pràctiques professionals en la Direcció General d'Assistència Sanitària, que ha quedat vacant, a Sara Seder González amb NIF \*\*\*412K, pel període comprés entre l'1 de novembre de 2020 i el 31 de juliol de 2021, tots dos inclosos.  
D'acord amb la mateixa resolució abans esmentada, i amb la Resolució de 19 de desembre de 2019, de la directora general d'Assistència Sanitària, per la qual s'actualitza l'import de les beques convocades per Resolució de 8 de març de 2019, l'import de la beca concedida és de 1.067,09 euros bruts mensuals, subjectes a les retencions que siguen procedents legalment i finançades a càrrec dels pressupostos generals per a l'any 2018, de l'aplicació pressupostària 65.36.52.6030.560.86.5 i la línia de subvenció S0446000.  
Contra la present resolució, que posa fi a la via administrativa, es podrà interposar recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana. També podrà interposar-se, potestativament, recurs de reposició davant l'òrgan que la va dictar, en el termini d'un mes a comptar des de la data esmentada, tot això d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 20 d'octubre de 2020.- La consellera de Sanitat Universal i Salut Pública, p. d. (DA 3a Ordre 1/2017, de 16 de gener, de la Conselleria de Sanitat Universal i Salut Pública (DOGV 7965, 25.01.2017), la directora general d'Assistència Sanitària: María Amparo García Layunta..